Samarqand viloyatining Kattaqo‘rg‘on tumanida jinoyat yuz berdi. Bu haqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi xabar qilmoqda. Ma’lum bo‘lishicha, 29 oktabr soat 00:30larda Past Darg‘om tumanida yashovchi A.A. va A.J. o‘zlarining “Neksiya” rusumli avtomashinasida pichoq va yog‘och bo‘laklari bilan qurollangan holda Sh.R.ning uyi oldiga kelib, ochiq eshik orqali bosqinchilik maqsadida Sh.R.ning uyiga kirganlarida ichki ishlar organlari xodimlar tomonidan ushlanganlar. Holat yuzasidan jinoyat ishi qo‘zg‘atilib, tergov harakatlari olib borilmoqda.